אליף אלמאס

אליף אלמאס (במקדונית: Елиф Елмас; נולד ב-24 בספטמבר 1999) הוא כדורגלן מקדוני המשחק בעמדת הקשר בנאפולי ובנבחרת מקדוניה הצפונית.

קריירת מועדונים

אלמאס החל את הקריירה שלו בגיל 17 במדי רבוטניצ'קי מהליגה המקומית. ב-28 ביולי 2017, הוא נמכר לפנרבחצ'ה עבור 180 אלף אירו. ב-28 בינואר 2018, הוא ערך את הופעת הבכורה שלו בליגה הטורקית בתיקו אחת נגד טרבזונספור, כשנכנס כמחליף בדקה ה-64.

ב-24 ביולי 2019, נאפולי החתימה את אלמאס בסכום של 16 מיליון אירו בחוזה לחמש עונות. חודש לאחר מכן, הוא ערך את הופעת הבכורה שלו בסרייה א' במשחק החוץ נגד פיורנטינה, כשנכנס כמחליף של אלאן בדקה ה-72, משחק זה הסתיים בניצחון 3–4 לזכות קבוצתו. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול.

קריירה בינלאומית

אלמאס נולד במקדוניה למשפחה ממוצא טורקי. מאמן נבחרת טורקיה באותה התקופה, פתיח טרים, ניסה לזמן אותו לנבחרת, אך אלמאס בחר לייצג את מולדתו.

ב-11 ביוני 2017, אלמאס ערך את הופעת הבכורה שלו במדים הלאומיים של נבחרת מקדוניה הצפונית במשחק נגד נבחרת ספרד במסגרת מוקדמות מונדיאל 2018, כשנכנס במחצית כמחליף.

תארים 
נאפולי

 אליפות איטליה: 2022/2023

קישורים חיצוניים

הערות שוליים

כדורגלנים מקדונים
קשרי כדורגל מקדונים
סקופיה: כדורגלנים
כדורגלני רבוטניצ'קי
כדורגלני פנרבחצ'ה
כדורגלני נאפולי
כדורגלני נבחרת מקדוניה הצפונית
כדורגלני יורו 2020
ספורטאים זרים בטורקיה
ספורטאים זרים באיטליה
מקדונים שנולדו ב-1999